ādityā́stvā kr̥ṇvantu jā́gatena chándasāṅgirasvadíti dyaúrhaiṣá uddhistámetádādityā jā́gatena chándasākurvaṃstáthaivaìnamayámetajjā́gatena chándasā karotyaṅgirasvadíti prāṇo vā áṅgirā dhruvā̀sī́ti sthirā̀sī́tyetadátho prátiṣṭhitāsī́ti dyaurasī́ti dyaurhyèṣá uddhírdhāráyā máyi prajā́ṃ rāyaspóṣaṃ gaupatyáṃ suvī́ryaṃ sajātānyájamānāyétyetadvā́ ādityā divaṃ kr̥tvā tásyāmetā́māśíṣamā́śāsata táthaivaìtadyájamāno dívaṃ kr̥tvā tásyāmetā́māśíṣamā́śāste